ПОЛ ВЕРЛЕН

ГРОЗДОБЕР

Част 0 от „Някога и неотдавна“

Превод от френски: Кирил Кадийски, 1994

chitanka.info

На Жорж Рал

Когато песен зашуми в главата

и вече сред мъгла е паметта,

послушайте — не пее ли кръвта?

О, музика далечна, непозната!

Послушайте! Кръвта се пак разплака —

душата е побягнала от нас,

кръвта с един нечуван още глас —

макар напразно — напоява мрака.

Ти, брат по кръв на аления грозд,

ти, брат на вените по черно вино —

о, вино, кръв, какъв апотеоз!

Плачете, пейте! Докато е мрак —

вън памет, вън душа! Дори невинно,

да тръпне в огън бедният гръбнак.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги